Kulturni dom

ZGODBE IZ IDRIJE - Srečanja z Avtorji
2026-01-19 18:00 - 19:00 (Europe/Rome) | Kulturni dom, ul. Brass 20, Gorica, 34170, Italy
Ponedeljek, 19. januarja 2026, ob 18.
Srečanje v čast Francescu Macedoniju (1927–2014), na katerem bodo predstavili slovenski prevod Brede Novak knjige »Zgodbe iz Idrije«. Na srečanju bodo sodelovali pobudnik prevoda Joško Vetrih, oblikovalec knjige Silvan Bevčar, pisatelj Andrea Bellavite, Mauro Fontanini iz Kolektiva Terzo Teatro iz Gorice in predsednik Kulturnega doma Gorica Igor Komel.
Kulturni dom v Gorici in Kulturna zadruga Maja sta že vrsto let pobudnika projekta »Čedermaci današnjega časa«, katerega temeljno sporočilo, naj Gorica ne pozabi na osebnosti, ki so krojile naš prostor, se nanaša na številne posameznike slovenske, italijanske in furlanske narodnosti, ki so skozi stoletja pomembno sooblikovali večetnično kulturno dediščino goriškega prostora.
Med osebnosti, ki jih ne smemo prepustiti pozabi, sodi tudi Francesco (Cesco) Macedonio (1927–2014), priznan italijanski gledališki režiser in pisatelj slovenskih korenin. Rodil se je 19. februarja 1927 v Idriji materi Frančiški (Fani) Vidmar, v mestecu živega srebra, na katerega je bil globoko navezan. V njegovih ognjevitih nagovorih o Idriji se je izražala vloga idrijskega ambasadorja.
Ob deseti obletnici njegove smrti (2014–2024) je na pobudo številnih prijateljev izšla posebna publikacija v italijanskem jeziku z naslovom »Racconti di Idria« – zbirka črtic, v katerih se razkriva avtorjeva ljubezen do njegove idilične Idrije. Istočasno se je med goriškimi prijatelji in Kulturnim domom v Gorici porodila želja, da bi knjiga izšla tudi v slovenskem jeziku.
Ta pobuda temelji na dejstvu, da je bil Francesco Macedonio iskren prijatelj slovenske narodne skupnosti v Italiji ter dolgoletni sodelavec Kulturnega doma v Gorici, Slovenskega stalnega gledališča v Trstu (SSG) in SNG Nova Gorica (PDG). Pri svojem režiserskem delu je pogosto uprizarjal tudi dela slovenskih in lokalnih avtorjev. Tako imamo danes pred seboj zbirko »Zgodbe iz Idrije« – iskren in spoštljiv poklon Francescu Macedoniju, ki jo je pripravila širša slovenska kulturna skupnost. Že takoj na začetku sta pobudo podprli Občina Idrija in Mestna knjižnica in čitalnica Idrija, nato so kot pokrovitelji pristopili še Urad Republike Slovenije za Slovence v zamejstvu in po svetu ter občini Nova Gorica in Gorica, ki sta v letu 2025 skupaj nosili naziv Evropska prestolnica kulture.
Srečanje prirejajo v skupnem sodelovanju Kulturni dom v Gorici in kulturna zadruga Maja (projekt Čedermaci današnjega časa 25), v sodelovanju z Občino Idrija in Mestno knjižnico Idrija, s pokroviteljstvom Dežele Furlanije Julijske krajine.
Vstop je prost.

Otvoritev Mikromuzeja Centra vesoljskih tehnologij Hermana Potočnika Noordunga
2026-01-21 11:00 - 12:00 | Kulturni dom, ul. Brass 20, Gorica, 34170, Italy
V sredo, 21. januarja 2026, ob 11. uri

Kaj vas čaka?•⁠ ⁠otvoritev mikro muzeja Centra Noordung•⁠ ⁠poljudno predavanje Noordungove vizije•⁠ ⁠vpogled v razvoj vesoljskih tehnologij•⁠ ⁠zgodbe o življenju in delu Hermana Potočnika Noordunga•⁠ ⁠spoznavanje vesolja, zvezd, galaksij in bivanja človeka v vesolju•⁠ ⁠interaktivne vsebine: 3D-natisnjene makete, digitalne predstavitve in prava vesoljska hrana

Mikromuzej je inovativna mobilna enota, ki obiskovalcem in obiskovalkam na dostopen in privlačen način približuje Hermana Potočnika Noordunga, raziskovanje vesolja in prispevke slovenskih znanstvenikov in znanstvenic k razvoju vesoljskih tehnologij. Z mikromuzejem približujemo vesolje širšemu krogu ljudi, spodbujamo radovednost, zanimanje za znanost in tehnologijo ter višamo prepoznavnost Centra Noordung kot edinstvene izobraževalne in kulturne ustanove v Sloveniji. Gre za sodoben in trajnosten pristop, ki znanje o vesolju pripelje tja, kjer so ljudje.
Mikromuzej nudi zanimiv vpogled v ključna področja vesoljskih raziskav: življenje in delo pionirja Hermana Potočnika Noordunga, razvoj vesoljskih tehnologij skozi zgodovino, osnovne značilnosti vesolja, nastanek zvezd in galaksij, prispevek slovenskih podjetij in znanstvenikov ter znanstvenic k vesoljskim projektom, življenje na mednarodni vesoljski postaji. Posebnost muzeja so interaktivne vsebine, kot so 3D-natisnjene makete, digitalne predstavitve na tablicah in prikaz prave vesoljske hrane.
Osvajanje vesolja skozi vizije Hermana Potočnika Noordunga bo poljudno predavanje, ki predstavi življenje in ideje enega najpomembnejših pionirjev astronavtike, Hermana Potočnika Noordunga. Na razumljiv način bo pokazano, kako so njegove zamisli o vesoljski postaji, umetni gravitaciji in bivanju človeka v vesolju bistveno vplivale na razvoj sodobnih vesoljskih tehnologij.
Skozi izbrane primere bodo povezane zgodovinske vizije z današnjimi rešitvami, ki spodbujajo razmislek o pomenu znanja, vztrajnosti in dolgoročnega razmišljanja. Namenjeno je širši javnosti in v ospredje postavlja moč idej, ki so bile sprva zgolj teoretične, danes pa predstavljajo temelj raziskovanja vesolja.,
Razstava, katero prirejata v skupnem sodelovanju Kulturni dom Gorica in Center Noordung iz Vitanji, bo na ogled do 30. januarja 2026 po sledečem urniku: (od ponedeljka do petka) od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.

CONCERTO PER NEREO - koncert
2026-01-21 20:30 - 22:00 | Kulturni dom, ul. Brass 20, Gorica, 34170, Italy
Sreda, 21. januarja 2026, ob 20.30
Dobrodelni koncert, organiziran v spomin na Nerea Medvesa, ki je prezgodaj preminil maja lani. Večer je nastal iz želje prijateljev glasbenikov, v soglasju z družino, da njegovo življenje obeležijo skozi eno izmed stvari, ki jih je imel najraje: glasbo.
Nastopili bosta skupini Sigma Five (zasedba, iz katere je pozneje nastal projekt Pink Passion) in Remengo Brothers (funk–disco–soul–R&B), torej dve skupini, v katerih je Nereo igral in z njima delil globoka prijateljstva, ustvarjalnost in strast. Skupini sta se odločili ponovno združiti moči, da bi se poklonili njegovi energiji in talentu, predvsem pa njegovemu neverjetnemu navdušenju – lastnosti, zaradi katere je znal pritegniti vsakogar, ki ga je imel srečo spoznati. To navdušenje še naprej živi v spominih tistih, ki so ga poznali, in v notah, ki jih je rad igral.
»Nereo je bil svetla prisotnost, sposoben povezovati ljudi s svojo prijaznostjo in nalezljivim navdušenjem,« pripovedujejo organizatorji. »Ta koncert je naš način, da se ga spomnimo in omogočimo, da njegova glasba še naprej odmeva.«
Izkupiček večera, zbran v obliki prostovoljnih prispevkov, bo namenjen Mestni knjižnici v Čedadu v podporo dvema Nereovima velikima strastema: glasbi in branju. Gre za gesto, ki povezuje spomin in prihodnost ter preobraža spomin v konkreten prispevek k kulturnemu razvoju okolja.
Vstop je prost z dobrodelnim prispevkom, do zapolnitve mest. Vabljeni vsi, da se pridružijo skupnemu trenutku spomina, bližine in glasbe, posvečenemu Nereu Medvesu.
Za dodatne informacije pri blagajni Kulturnega doma Gorica, ul. I. Brass 20 – 34170 Gorica (tel. 0481 33288).

CHE PASTICCIO MRS PEACH il musical - festival Goriški grad
2026-01-24 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Alessandro Iacovelli: CHE PASTICCIO MRS PEACH il musical – Compagnia della Lira, Casamassima (BA)
ABONMA 10 predstav:

REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu:https://www.vivaticket.com/it/ticket/che-pasticcio-mrs-peach-il-musical/282463

NA DRUGI STRANI - Abonma SSG
2026-01-26 20:00 - 21:30 | Kulturni dom, ul. Brass 20, Gorica, 34170, Italy
Ariel Dorfman
NA DRUGI STRANI

Režiserka
Marcela Serli

Produkcija
Slovensko stalno gledališče
V sodelovanju s
Teatro La Contrada

Osnovni abonma
Ameriški pisatelj argentinskega rodu, a brez stalne domovine, in režiserka z mešanimi koreninami delita ljubezen do dvoumnosti – pomembnega orožja proti poenostavljanju. Predstava skozi tragikomično prizmo obravnava vojno, meje in ločitve, tako realne kot metafizične ter ponuja univerzalno zgodbo, v kateri lahko vsakdo prepozna del sebe.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

Kultura varnosti brez meja - posvet
2026-01-27 08:30 - 14:00 | Kulturni dom, ul. Brass 20, Gorica, 34170, Italy
Izzivi in rešitve za čezmejne delavce kot dediščina GO2025
Vpis in info: https://www.formazionecni.it/eventi/26o75954

IL CONVOGLIO (Konvoj) - Predstavitev knjige
2026-01-27 17:30 - 18:30 | Kulturni dom, ul. Brass 20, Gorica, 34170, Italy
Niz srečanj NOVECENTO INEDITO v organizaciji ANPI-VZPI iz Gorice
IL CONVOGLIO – Franco Meroni: Storie di italiani deportati a Mauthausen
Konvoj: Zgodbe Italijanov, deportiranih v Mauthausen

MARTIN KRPAN REŠI DUNAJ - Komigo baby
2026-01-29 11:00 - 12:00 | Kulturni dom, ul. Brass 20, Gorica, 34170, Italy
četrtek, 29. januarja 2026 ob 11.30 (za šole) in ob 18. uri
v priredbi Gledališča Koper in Mestnega gledališča Ptuj, v režiji Katje Pegan. V glavnih vlogah nastopajo Mak Tepšić, Franko Korošec in Mila Peršin, ob spremstvu pianista Roberta Vatovca.
Le kdo ne pozna znamenitega tihotapca z Vrha pri Sveti Trojici, ki ga je zaradi prekupčevanja z angleško soljo preganjala sama avstrijska oblast, sicer pa dobrodušnega in poštenega hrusta, ki je s svojo zvesto kobilico in gorjačo, izklesano iz najlepše dvorne lipe, premagal velikana Brdavsa, strah in trepet cesarskega mesta? Seveda gre za Martina Krpana, naslovnega junaka prve slovenske umetne pripovedke in njegovo dunajsko prigodo, ki jo je njegov avtor prvič objavil leta 1858 v Slovenskem glasniku z namenom, da bi v njej soočil predstavnika slovenskega kmečkega življa, človeka velike telesne in umske moči, ki je s svojim robatim in bistrim ponosom kos zvijačnosti višje gospode.
Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono Friuli, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).
Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

HELP! – A BEATLES TRIBUTE
2026-01-30 20:00 - 21:30 | Kulturni dom, ul. Brass 20, Gorica, 34170, Italy
Petek, 30. januarja 2026 ob 20.
Na pobudo Rotarijskega kluba Siliganum iz Solkana (pri Novi Gorici), bo na vrsti poseben solidarnostni-dobrodelni koncert, na katerem se bo ponovno predstavila na odru goriškega kulturnega hrama priznana slovenska glasbena skupina Help! – A Beatles tribute iz Ljubljane, ki izpostavlja najbolj razpoznavne uspešnice legendarne britanske pop in rock skupine iz Liverpoola. Nabrana sredstva bodo dodeljena v pomoč oddelku bolnišnice Dr. Franca Derganca za invalidno mladino in rehabilitacijo Stara Gora.
Help! A Beatles Tribute je ena najbolj vznemirljivih in glasbeno zvestih skupin, ki danes izvaja glasbo The Beatles. Skupina, ki jo je leta 2012 ustanovil Ernie Mendillo, nekdanji član The Brandos, je kmalu zatem začela izvajati glasbo Beatlov po vsej Evropi. V trenutni zasedbi so Ernie Mendillo, Žiga Stanonik, Anže Semrov in Alen Kovše. V letih delovanja so izvedli več kot 800 koncertov na festivalih, v gledališčih in prizoriščih po državah Evrope in Azije. Njihov nastop vključuje avtentične kostume, opremo iz tistega obdobja ter projekcije, ki oživljajo brezčasno glasbo The Beatles. Od Švedske do Grčije, od Italije do Rusije in od Indije do Španije pa vse do Slovenskih Konjic – Help! ponuja nepozabno doživetje.
Svojevrstni dobrodelni čezmejni koncert prirejajo v skupnem sodelovanju, poleg pobudnika Rotarijskega kluba »Siliganum« iz Solkana, tudi Kulturni dom Gorica, glasbeno društvo Nova iz Nove Gorice in kulturna zadruga Maja iz Gorice (v okviru projekta »Across the border«), s pokroviteljstvom Dežele Furlanije Julijske krajine.
Vstopnina (dobrodelni prispevek): € 25,00. Za informacije in predprodajo vstopnic: Kulturni dom Gorica (Ul. Brass 20 – tel. +39 0481 33288 – info@kulturnidom.it).

EVA CONTRO EVA - festival Goriški grad
2026-01-31 20:30 - 22:00 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Mary Orr: EVA CONTRO EVA – Giardini dell’Arte, Firence

ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it

KAKO JE LISICA DOBILA ZLATI REP - Komigo baby
2026-02-01 11:00 - 11:35 | Kulturni dom, ul. Brass 20, Gorica, 34170, Italy
MAMA, OČKA…gremo v gledališče!

https://www.sititeater.si/predstave-za-obdarovanje/kako-je-lisica-dobila-zlati-rep_2/

To je zgodba o veseljaški, neustrašni Lisici, slavni tatici in pravi gozdni lepotici…Med prijatelji slovi po košatem repu, izbranem modnem stilu in po svoji gostoljubnosti. Življenje na obrobju gozda je čudovito, zabavno in razburljivo, včasih pa tudi nepredvidljivo in celo nevarno. Tako se ravno na Lisičji dan, na njen prvi rojstni dan, zgodi pravcata tragedija. Blizu potoka, kjer se Lisica kopa, se skriva past…

Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono FVG, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).

Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

BES MORJA - Abonma SSG
2026-02-06 20:00 - 21:30 | Kulturni center Lojze Bratuž, ul XX Septembra, 85, Gorica, 34170, Italy
Jasmin Kovic

Koprodukcija
Kulturni center Lojze Bratuž, SNG Nova Gorica

Poseben dogodek v Gorici
Muzikal pripoveduje o zadnjih letih kratkega in burnega življenja Carla Michelstaedterja, goriškega filozofa, pesnika in karikaturista, predvsem o trenutku, ko je v Firencah spoznal očarljivo rusko anarhistko Nadio Baraden. Čezmejna koprodukcija združuje mednarodno zasedbo pevcev in glasbenikov.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

UN LADRO, DUE MATRIMONI E...UN FUNERALE - festival Goriški grad
2026-02-07 20:30 - 22:30 | Kulturni dom, ul. Brass 20, Gorica, 34170, Italy
35. mednarodni gledališki festival Goriški grad (Castello di Gorizia)
Nagrada Francesco Macedonio – TERZO TEATRO iz Gorice predsavlja:
Mauro Fontanini: UN LADRO, DUE MATRIMONI E…UN FUNERALE – Collettivo Terzo Teatro

ABONMA 10 predstav:
REDNI: 120€
ZNIŽANI: 110€
UNDER 25: 90€

Predprodaje vstopnic in abonmajev so na voljo pri:

Knjigarni VOLTAPAGINA – Korzo Verdi 54 Gorica
Tel. 350.5719516 (ob sredah zaprto)
(pristojbine € 1,00)
ali pa na spletu: https://www.vivaticket.com/it

25. obletnica ZAŠČITNEGA ZAKONA - Goriški Lok
2026-02-13 18:00 - 19:30 | Kulturni dom, ul. Brass 20, Gorica, 34170, Italy

Otroško pustno rajanje v Sovodnjah - KOMIGO BABY
2026-02-17 16:00 - 19:00 | Kulturni dom Jožefa Češčuta, ul. prvega maja, 73, Sovodnje ob Soči, 34170, Italy

Accademia Europeista: predstavitev 55. izvoda revije "Rassegna Europea"
2026-02-20 18:00 - 19:00 | Kulturni dom, ul. Brass 20, Gorica, 34170, Italy

MED NEBOM IN ZEMLJO
2026-02-22 17:00 - 20:00 | Kulturni dom, ul. Brass 20, Gorica, 34170, Italy
Nedelja 22. februarja 2026 ob 17.00 (vse zasedeno) – Ponovitev ob 20.00
Kaj imajo skupnega Julius Kugy, Edvard Rusjan in Aleksandrinke?Vsi trije imajo skupno Goriško/ Primorsko, povezuje jih tudi prehajanje meja – geografskih, kulturnih in osebnih. Imajo pogum iti dalje. Ravno tukaj smo šli tudi sami dalje,. Poiskali smo nove prijatelje, nova znanstva, novo sodelovanje, povezali smo se s folklorno skupino Santa Gorizia, ki deluje na oni strani meje in skupaj, kljub jezikovni oviri, načinu dela in razmišljanja o folklorni dejavnosti, našli pot, način in skupaj ustvarili predstavo MED NEBOM IN ZEMLJO.Meja je hkrati prednost, saj nas zaznamuje, da iščemo in delamo onkraj danih omejitev. Moška lika sta vedno imenovana z imenom in priimkom, pod to oznako ju poznamo. Kaj pa Aleksandrinke? Mar niso te Velike žene prepogosto imenovane kot skupina? Kaže na neenak položaj v preteklosti. Njihov pogum je množičen, ni pa nastavljen individualno.V razmislek, ponos in zabavo.vir: Fd Gartrož
Info pri članih Fd Gartrož

BALADA O TROBENTI IN OBLAKU - Abonma SSG
2026-02-23 20:00 - 21:30 | Kulturni center Lojze Bratuž, ul XX Septembra, 85, Gorica, 34170, Italy
Ciril Kosmač
BALADA O TROBENTI IN OBLAKU

Režiser
Žiga Hren

Slovensko stalno gledališče v sodelovanju z MINI TEATER, AGRFT Ljubljana

Slovenski roman posreduje zgodbo primorsko tolminske kmetije znotraj avtobiografskega okvira. Je pripoved o starem kmetu Jerneju Temnikarju, o junaštvu preprostih ljudi in o tem, kaj junaška dejanja prinesejo s seboj in kaj za njimi ostane. Govori o vojni, spominih in soočenju s samim sabo, v preteklosti kot v sedanjosti.
PREDVPIS ABONMAJA S POPUSTOM do 31. julija
kontakti in urniki za poletni vpis:
GORICA od ponedeljka do petka 8.30-13.00/ tel 0481 33288
Program za goriške abonente obsega pet uprizoritev SSG, gostujočo predstavo in dva dogodka Kulturnega doma in Kulturnega centra Lojze Bratuž v Gorici. Vse dramske predstave so opremljene z italijanskimi nadnapisi. Brezplačen prevoz iz okolice Gorice je možen po dogovoru (rezervacije pri blagajni Kulturnega doma Gorica).
Kulturni dom Gorica
ponedeljek-petek: 9.00-13.00 / 15.00-18.00
Ul. I. Brass 20
tel +39 0481 33288
e-pošta: info@kulturnidom.it
Kulturni center Lojze Bratuž
Drevored 20. septembra 85
tel +39 0481 531445
e-pošta: info@centerbratuz.org

REKA SOČA IN NJENI MOSTOVI - dokumentarna razstava
2026-02-24 18:00 - 19:00 | Kulturni dom, ul. Brass 20, Gorica, 34170, Italy
V torek, 24. februarja 2026, ob 18. uri
Na razstavi bodo predstavljeni najzanimivejši mostovi na slovenskem in italijanskem ozemlju skozi zgodovinski, arhitekturni in tehnični pogled in njihov vpliv na okolje in pokrajino ob reki Soči.
Na otvoritveni slovesnosti bosta spregovorila slovenski koordinator za raziskave Gorazd Humar iz Šempetra pri Gorici in znanstveni urednik Edino Valcovich iz Trsta.
Reka Soča izvira v dolini Trente in se po skoraj 140 km – od katerih preteče 100 km po slovenskem ozemlju in 40 km po italijanskem – izlije v Tržaški zaliv.
Po zgornjem toku, ki teče skoraj kot hudournik skozi osupljivo naravno kuliso Trente, kjer si reka utira pot med zavoji, soteskami, ozkimi grli med skalami ter manjšimi slapovi, se Soča pod Kobaridom v srednjem toku postopoma razširi. V spodnjem toku se postopoma prelevi v mogočno reko, ki slovi po edinstveni smaragdno zeleni barvi svojih voda. Po vstopu na italijansko ozemlje med Solkanom in Gorico in vse do izliva v morje se tako tesno prepleta s tamkajšnjo pokrajino, da ji le ta dolguje celo svoje ime – Posočje (Isontino). Nazadnje, v povsem preoblikovanem naravnem okolju, obdana z bujnim rastjem in vijugastimi meandri, doseže Jadransko morje, v katerega se po razburljivem potovanju spokojno izlije.
Tako kot vse reke tudi reka Soča predstavlja naravno ločnico v prostoru, zato je človek skozi stoletja stremel k povezovanju njenih dveh bregov. Tako so nastali umetelno in domiselno grajeni mostovi, ki jih želi ta razstava predstaviti. Pripovedovala bo o njihovih zgodovinskih usodah, gradbeni in inženirski tehniki, o uporabljenih materialih ter pogledih v prihodnost. Ne bo pa ob vsem tem razstava obšla vojnih razdejanj, ki sta jih obe svetovni vojni povzročili na mostovih na reki Soči. Iz prikaza vojnih razdejanj kliče razstava hkrati k večnemu miru v celotnem Posočju.
Razstava zatorej nazorno pripoveduje tudi o zgodovini prostora, ki ga oblikuje reka Soča ne glede na državno mejo ter nas seznanja o družbenih, političnih in kulturnih tokovih, ki so ta prostor pomembno zaznamovali.
Razstava, katero prirejajo Italijanska regionalna zbornica inženirjev Gorice (Ordine degli ingegneri – Provincia di Gorizia), Inženirska zbornica Slovenije in Kulturni dom Gorica, v sodelovanju s kulturno zadrugo Maja iz Gorice (v okviru projekta »Čedermaci današnjega časa«), s pokroviteljstvom Dežele Furlanije Julijske krajine in občin Gorica in Nova Gorica, bo na ogled vse do 15. marca 2026 po sledečem urniku: (od ponedeljka do petka): od 9.00 do 12.00 in od 16.00 do 18.00 ure, ter v večernih urah med raznimi kulturnimi prireditvami.
Informacije: Kulturni dom – tel. +39 0481 33288; email info@kulturnidom.it.

OVERTWELVE - uspešnice
2026-02-26 20:30 - 22:00 | Kulturni dom, ul. Brass 20, Gorica, 34170, Italy
V četrtek, 26 februarja 2026 ob 20:00 – Prost vstop
več o projektu: https://assocoperaviva.it/4-edizione-le-mani-doro/

Pesmi, ženske in zgodbe ob meji
2026-03-08 18:00 - 20:00 | Kulturni dom, ul. Brass 20, Gorica, 34170, Italy

A proposito di donne (O ženskah)
2026-03-10 20:30 - 22:00 | Kulturni dom, ul. Brass 20, Gorica, 34170, Italy
Zgodbe žensk, ki imajo kaj povedati…
Predstava, ki združuje zgodbe 20 ženskih osebnosti, ki so s svojim zgledom pustile neizbrisen pečat prihodnjim generacijam.
V italijanščini – Prost vstop

ZVEZDE PLEŠEJO - Komigo baby
2026-03-15 11:00
Nepozabna zgodbica, kjer s pomočjo truda, vztrajnosti, prijateljev in kančka sreče lahko uresničiš karkoli si zaželiš. S pomočjo nerodne in prikupne Tajči ter šaljivega in samozavestnega Dejčija, se bomo podali med čisto prave plesne zvezde.
Kako sta se prijatelja pripravljala na največje plesno tekmovanje in kakšne ovire na poti do uspeha sta morala premagati, si oglejte v naši najnovejši predstavi, kjer se bomo od smeha držali za trebuhe, skupaj potočili kakšno solzico in na koncu znova začeli verjeti vase in v svoje sanje.
Revijo Komigo baby prireja Kulturni dom Gorica v sodelovanju z AŠZ Dom Gorica, SSG, Glasbeno matico in kulturno zadrugo Maja, pod pokroviteljstvom SKGZ in podporo Avtonomne dežele FJK – Io sono FVG, Fundacije Goriške hranilnice, Urada RS za Slovence v zamejstvu in po svetu ter Občin Gorica in Nova Gorica (EPK 2025).
Cena vstopnic: 6 € otroci; 3 € znižani (spremljevalci, bratje in sestre); 1 € vsak naslednji otrok iz iste družine. Za vse podrobnejše informacije in rezervacije se lahko zainteresirani obrnejo na urad Kulturnega doma v Gorici (tel. +39 0481 33288 – info@kulturnidom.it).

KAKŠNI SMO…DRUGAČNI - Komigo 2026
2026-03-17 20:00 - 21:30 | Kulturni dom, ul. Brass 20, Gorica, 34170, Italy
Torek, 17. marca ob 20:00
Na sporedu pred-dogodek letošnjega festivala komičnega gledališča »Komigo 2026«, komedija v priredbi gledališke skupine KD Sovodnje »Kakšni smo…drugačni«, v režiji Kristine Di Dio. Na odru se bodo predstavili Erik Figelj, Jasmin Lutman, Jožef Pipan, Monika Marusič, Peter Figelj, Saša Klanjšček in Veronika Vizintin.
Kakšni smo “drugačni”. Drug drugemu smo si različni, tako posebni, a vedno na določeni točki najdemo skupno pot. Tokrat nas ta pot pelje v čakalnico. Tu srečamo presenetljivega Freda, energično asistentko Matildo, prodornega taksista Maksija, pobožno milo Marijo, prefinjeno laboratorijsko inženirko Izabelo, dinamično punco Lili in svojevrstnega mladeniča Boba.
Vsak se spopada v vsakdanjosti s svojevrstnimi izzivi, ki jih postopoma na odru razkrije in tudi s pomočjo drugih spozna in sprejme. Džungla simbolično predstavlja nezavedno stanje, kjer vladajo čustva in istinkt. Naši junaki se v čakalnici soočajo z lastnimi “zvermi”, ki jih skušajo skupaj ukrotiti. Glej ti, a bo tudi tokrat res, da je v skupini moč?
Komedija, je prosto povzeta po delu francoskega avtorja Laurenta Baffieja, po prevodu Žive Čebulj.
Vstop prost (prostovoljni prispevki). Za dodatne informacije in rezervacije: Kulturni dom v Gorici (ul. Brass 20, tel. +39 0481 33288, info@kulturnidom.it).
Vpisovanje abonmajev Komigo poteka (vse do 20. marca 2026) pri blagajni Kulturnega doma v Gorici (ul. Brass 20 – tel. +39 0481 33288) vsak delavnik od 9.00 do 13.00 in od 15.00 do 18.00 ure. Cena abonmaja (osem predstav): 80,00 €, znižani (over 65, under 25) 60,00 €, študenti in dijaki 50,00 €.
Festival Komigo, komično gledališče v slovenskem, italijanskem in furlanskem jeziku, prireja Kulturni dom Gorica v sodelovanju s SNG Nova Gorica, Slovenskim stalnim gledališčem (SSG) iz Trsta, združenjem Artisti Associati iz Gorice, društvom Terzo Teatro iz Gorice, Glasbeno matico, Glasbeno akademijo Santa Croce iz Križa pri Trstu, kulturno zadrugo Maja (Across the Border), Agencijo PijaR iz Kranja ter kulturnimi društvi Sovodnje in Pihalnim orkestrom Kras iz Doberdoba. Pokrovitelji projekta so občine Gorica, Nova Gorica, Sovodnje ob Soči in Doberdob ter Slovenska kulturno-gospodarska zveza (Skgz). Projekt finančno podpirajo Dežela FJK, Urad Vlade Republike Slovenije za Slovence v zamejstvu in po svetu ter Fundacija goriške hranilnice.

GLASBA JE LUČ (La musica è luce)
2026-03-20 20:30 - 22:30 | Kulturni dom, ul. Brass 20, Gorica, 34170, Italy
https://orchestrafiatimuggia.com/la-musica-e-luce/

RETROSPEKTIVA - razstava
2026-03-23 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 23. marca 2026 ob 18:00
Odprtje razstave priznanega goriškega slikarja Jožeta Ceja z naslovom »85 – Retrospektiva«. Umetnika bosta na otvoritveni slovesnosti predstavila Gorazd Humar iz Šempetra in Andrea Bellavite iz Gorice.
Arhitekt Jože Cej se je rodil leta 1941 v Gorici. Leta 1960 je diplomiral na slovenskem učiteljišču, leta 1962 pa na umetnostnem liceju v Benetkah. Prav tam je leta 1970 diplomiral tudi na Fakulteti za arhitekturo. Publiki se je prvič predstavil že leta 1955. Udeležil se je številnih skupinskih razstav in pripravil več samostojnih razstav. Tokrat se bo v galeriji Kulturnega doma predstavil s posebno retrospektivo, ki zajema širši opus njegove življenjske umetniške poti.

Goriški likovni kritik Joško Vetrih je o Cejovem ustvarjanju zapisal: »Že na začetku svoje umetniške poti se je Jože Cej izkazal kot slikar figurativne smeri, pri čemer je dajal prednost predvsem akvarelu in temperi. Hkrati je nenehno težil k eksperimentiranju oziroma iskanju vedno novih in izvirnih oblikovnih rešitev, zlasti na področju barv. Če iz njegovih začetnih pejsažev proseva določen nemir, ki ga lahko neposredno povežemo z izkušnjami ekspresionizma, se kasneje Cej razvije v smer slikarstva, v kateri se osnovna težnja po realizmu kaže nekoliko ublažena s pomočjo stilističnih podrobnosti in posebnosti, značilnih za poimpresionistična gibanja prve polovice prejšnjega stoletja.«

Razstavo prirejata Kulturni dom v Gorici in kulturna zadruga Maja v okviru projekta »Čedermaci današnjega časa 26«, s pokroviteljstvom Dežele Furlanije – Julijske krajine, Slovenske kulturno-gospodarske zveze (SKGZ) ter Urada Republike Slovenije za Slovence v zamejstvu in po svetu. Razstava bo na ogled do 12. aprila 2026 po naslednjem urniku: od ponedeljka do petka od 9.30 do 12.30 ter od 15.30 do 18.00, v večernih urah pa tudi ob kulturnih prireditvah.

PENZIČI - Komigo 2026
2026-03-24 20:00 - 21:30 | Kulturni dom, ul. Brass 20, Gorica, 34170, Italy
Torek, 24 marca ob 20:00
Na mladih svet stoji, »penziči« so ga pa zgradil.
Jaka Šraufciger oz. Vinko Šimek se vrača na slovenske odre, Boris Kobal tudi, Franci Kek, bo prvič nastopil kot stand-up komik, Boštjan Meglič – Peška pa je poštarsko uniformo za nekaj časa obesil v omaro.
Štiri ikone slovenske komedije, ki že desetletja zabavajo vse, ki jih hočejo gledati in poslušati. Vsem štirim pa je skupno, da so »penziči«. Zato imajo, kot vsi penzionisti, veliko za povedati in predvsem si upajo VSE povedati. Če bi radi slišali njihov pogled na moderni svet, ljubezen v zlatih letih in na radosti ter tegobe, ki pridejo s penzijo, potem morate priti.
Ker pa imajo najmanj časa ravno v penziji, boste lahko legende slovenske komedije v novi predstavi »Penziči« videli le v omejenem številu predstav. Enkratna turneja po Sloveniji in TO JE TO.
Pohitite, da jih ne zamudite.
Vir: https://vidvalic.si/penzici/

SVET JE SKOČIL S TEČAJEV...POSKUSIMO GA PONOVNO SPRAVITI NA SVOJE MESTO - srečanje
2026-03-27 17:00 - 19:00 | Kulturni dom, ul. Brass 20, Gorica, 34170, Italy
Na srečanju bo prisoten priznani igralec, kantavtor, pisatelj in glasbeni producent Moni Ovadia, ki bo spregovoril o zapletenem položaju sodobnega sveta, s posebnim poudarkom na aktualnih vojnah in razmerah v Gazi.
Cilj dogodka je doseči čim širši krog državljank in državljanov ter spodbuditi stalno razpravo o temah pravičnosti in svetovnega miru, hkrati pa tudi spodbuditi skupni trenutek sodelovanja in razmisleka, namenjen izražanju nasprotovanja nasilju in vojni kot sredstvoma za reševanje konfliktov.
Moni Ovadia se je rodil leta 1946 v Plovdivu v Bolgariji v judovski družini, ki se je kmalu po njegovem rojstvu preselila v Milan, kjer je odraščal, diplomiral iz političnih ved in se zatem lotil ustvarjanja v glasbi in gledališču.
Vstop prost z rezervacijo do zapolnitve mest.. Za informacije in rezervacije. Kulturni dom Gorica, tel. +39 0481 33288, email info@kulturnidom.it.
Srečanje prireja ANPI-VZPI Gorica in Podgora, Kulturni dom Gorica, revija Isonzo – Soča, društvo Apertamente iz Tržiča, Slovenska kulturno gospodarska zveza in združenje, kulturna zadruga Maja in združenje Pax Christi iz Gorice.

PREDSTAVITVE/PRESENTAZIONI - Joško Vetrih
2026-03-30 18:00 - 19:00 | Kulturni dom, ul. Brass 20, Gorica, 34170, Italy
Ponedeljek, 30. marca 2026, ob 18. uri
Predstavitev knjige, na kateri bodo sodelovali likovni kritik Saša Quinzi, oblikovalec knjige Silvan Bevčar in pisatelj Andrea Bellavite.
Publikacija predstavlja pomemben dokument o bogatem delovanju Galerije Kulturnega doma v Gorici, kjer je bilo doslej organiziranih več kot 400 razstav, pri katerih je bil avtor tudi eden osrednjih pobudnikov. Tokrat je kritik izbral šestdeset umetnikov, ki so v različnih obdobjih njegovega dolgoletnega in neprekinjenega sodelovanja s Kulturnim domom razstavljali v galeriji te ustanove.
Zamisel za knjigo je avtor dodatno utemeljil z dejstvom, da je leto 2025 na Goriškem zaznamovano z nazivom Evropske prestolnice kulture, ki ga skupaj nosita Nova Gorica in Gorica. Ob tem je skupaj s Kulturnim domom želel opozoriti, da v tem zgodovinskem obdobju ne smejo utoniti v pozabo »osebnosti obeh Goric«, ki so s svojim ustvarjanjem pomembno zaznamovale čezmejni kulturni prostor – ne glede na narodnost.
Na tej osnovi je nastala dvojezična publikacija »Predstavitve – Presentazioni«, v kateri Vetrih predstavlja 60 umetnikov iz širšega goriškega prostora, ki so po drugi svetovni vojni zaznamovali likovno sceno na Goriškem in svoja dela pod taktirko avtorja predstavili v galeriji Kulturnega doma v Gorici.
Izbor zajema tako že preminule umetnike, kot so Milko Bambič, Demetrij Cej, Robert Hlavaty, Silvester Komel, Klavdij Palčič, Lojze Spacal, Avgust Černigoj, Veno Pilon in Rudolf Saksida, kot tudi sodobne ustvarjalce, med njimi gre zabeležiti »Goričane« kot: Jože Cej, Robert in David Faganel, Franco Dugo, Laura Grusovin, Vladimir Klanjšček, Hijacint Jussa, Andrej Kosič, Franko in Ivan Žerjal, Bogdan Butkovič, Oskar Beccia, Aleksander Peca, Vera Mauri, Mariagrazia Persolja, Ivan Rob, Klavdij Tutta ter Nadja in Silvan Bevčar, in številne druge.
Publikacijo sta uredila in oblikovala Silvan Bevčar in Annalisa Petri (tiskarna Budin), za lekturo pa so poskrbeli Pia Lešnik, Zoltan Jan in Andrea Bellavite. Pri posameznih prevodih so sodelovali Vili Prinčič, Luciana Budal, Zoltan Jan, Vida Bitežnik, Violeta Rosanda, Peter Szabo in Karlo Devetak. Fotografije so iz arhiva ustvarjalcev, Kulturnega doma in Tihomirja Pintarja.
Knjiga, ki je že na voljo zainteresiranim v Kulturnem domu v Gorici ter v goriških knjigarnah, sta izdala Kulturni dom v Gorici in kulturna zadruga Maja iz Gorice v okviru projekta Čedermaci današnjega časa, s pokroviteljstvom Urada Republike Slovenije za Slovence v zamejstvu in po svetu ter Dežele Furlanije – Julijske krajine. Tisk je izvedla tiskarna Budin iz Gorice.
Srečanje prirejata Kulturni dom v Gorici in Kulturna zadruga Maja (v okviru projekta Čedermaci današnjega časa 26), s podporo in pokroviteljstvom Dežele Furlanije – Julijske krajine ter občin Gorica in Nova Gorica ter Slovenske kulturno-gospodarske zveze.
Vstop je prost.

USJE SE JE DALU - Komigo 2026
2026-04-02 20:00 - 22:00 | Slovensko Narodno gledališče (SNG) Nova Gorica, Trg Edvarda Kardelja 5, Nova Gorica, 5000, Slovenija
Četrtek, 2.aprila 2026 ob 20:00 – ČEZMJENI DOGODEK v SNG NOVA GORICA
Produkcija: SNG Nova Gorica, Zavod Scaramouche
Nastopajo: Patrizia Jurinčič Finžgar, Marjuta Slamič, Borut Petrović,
Jakob Šfiligoj, Matija Rupel, Anže Vrabec, Blaž Pahor
Usje se je dalu je komedija, rojena iz življenja ob meji. Zgodbe pričevalk in pričevalcev se na humoren način dotikajo različnih – tudi perečih ali celo usodnih – tem, problemov in fenomenov, ki so ključno zaznamovali socialne in ekonomske razmere posameznikov ter skupnosti. Ponujajo zanimive primerjave in pojasnjujejo generacijske razlike, predvsem pa s smehom povezujejo občinstvo in ga nagovarjajo k razmisleku.
Usje se je dalu je sklepna uprizoritev projekta Sezona obiranja zgodb, ki ga je kot del uradnega programa GO! 2025 razvijal Zavod Scaramouche pod umetniškim vodstvom Tereze Gregorič. Ustvarjalna ekipa je zbrala več kot 70 pričevanj ljudi, ki so živeli in živijo ob slovensko-italijanski meji. Skozi njihova pričevanja se izrisuje podoba bivanja na robu dveh svetov – razklanost med dvema mestoma v dveh državah nasprotujočih političnih ideologij. Zgodbe malih ljudi, ki jih uradna zgodovina pogosto spregleda (nekatere so bile v okviru projekta prvič zapisane), ponujajo globok uvid v snovno in nesnovno kulturno dediščino primorske regije, prispevajo k sestavljanju mozaika zgodovine slovenstva ter nudijo kritično refleksijo razmerij med preteklostjo in sodobnostjo. Ustvarjalci nadgrajujejo dokumentarni materiali z umetniškim obdelovanjem tako, da poudarjajo komične dimenzije vedrine in humorja, ki se že v samih pričevanjih kaže kot zvest spremljevalec regijskega »duha«. Ob tem raziskujejo kontinuiteto in tradicijo mediteranske komedije ter njenih arhetipskih likov, ki se v uprizoritvi Usje se je dalu soočajo s sodobnimi pristopi pripovedovalskega gledališča.
vir: https://www.sng-ng.si/sl/repertoar/premiere/usje-se-je-dalu/
